Peste 5.000 de sălăjeni angajați au fost anul trecut în concediu medical, incapacitatea temporară de muncă totalizând în anul 2023, în județ, peste 30.000 de zile. Din păcate, aproape 5.000 de sălăjeni au intrat în concediu medical din cauza unor tumori, iar peste 5.000 pe fondul infecțiilor aparatului respirator. Peste 400 de angajați nu au mai putut munci o perioadă din cauza tulburărilor mintale. Alți peste 1.000 de sălăjeni și-au luat concediu medical din cauza mai multor tipuri de infecții. Au fost și câteva persoane în concediu medical din cauza anemiei. Desigur, unii intră în concediu medical pentru că se confruntă cu o problemă medicală reală și gravă, dar sunt și unii care încearcă să intre în concediu medical din cu totul alte motive. Verifică cineva legalitatea acestor concedii, este cineva în măsură să stabilească dacă sunt și șarlatani?